Lasantha Wickrematunge

Lasantha Wickrematunge (, ; naskiĝis la 5-an de aprilo 1958 en Dehiwela; mortis la 8-an de januaro 2009 en Kolombo) estis srilanka ĵurnalisto kaj redaktoro de la anglalingva gazeto "The Sunday Leader", kiun li fondis.

Wickrematunge estis asasinita de nekonataj atakantoj, sed en nekrologo, kiun li skribis antaŭ sia morto, li akuzis la registaron pri esti malantaŭ la atenco.

 Laboro 
Wickrematunge famiĝis pro siaj kritikaj politikaj artikoloj, en kiuj li malkaŝis la koruptajn skandalojn de la ŝtata aparato kaj kritikis la senkompromisajn  agojn de la armeo kontraŭ la Liberigaj Tigroj de Tamila Eelam (LTTE). Li ankaŭ akuzis la Defendministron Gotabaya Rajapaksa, fraton de prezidanto Mahinda Rajapaksa, pri korupto. Kalumnioproceso enmetita de la Defendministro kontraŭ Wickrematunge ankoraŭ estis nefinita dum lia morto.  Kvankam li estis en proksima kontakto kun la prezidanto mem, li tamen kritikis lian laboron en "The Sunday Leader". 

 Atenco 
La 8-an de januaro 2009, je proksimume la 10:30-a horo matene, Wickrematunge, kiu ricevis multajn mortminacojn, estis pafita en sia aŭto fare de maskitaj motorciklantoj sur vojo 12 km sude de Kolombo survoje al la laboro kaj mortis kelkajn horojn poste en hospitalo pro siaj vundoj. La murdintoj neniam estis kaptitaj.

Lia gazeto, en siaj publikaĵoj, akuzis la prezidanton de srilanko Mahinda Rajapaksa kaj lian registaron pri korupto, interalie. Tri tagojn antaŭ lia morto, Wickrematunga mem publikigis artikolon titolitan "Kaj tiam ili venis por mi", en kiu li antaŭdiris lian tragikan morton. Laŭ Amnestio Internacia, Wickrematunga estas la 10-a ĵurnalisto murdita en Srilanko ekde 2006.

 Reagoj 
La 9-an de januaro 2009, manifestacio de opoziciaj parlamentanoj de la Unuiĝinta Nacia Partio (UNP) okazis en la srilanka parlamento, akuzante la registaron per afiŝoj pri respondeco pri la morto de Wickrematunge. Tio kaŭzis la interrompon de la kunsidoj. Human Rights Watch kritikis la registaron pro ĝia nekapablo aresti la krimintojn, kreante "kulturon de senpuneco". La Komitato por Protekti Ĵurnalistojn (CPJ) alvokis ambasadorojn en Kolombo paroli kun la registaro kaj postuli finon al atakoj kontraŭ la amaskomunikiloj. Usono, EU, Barato kaj la Monda Banko ankaŭ kritikis la okazaĵon, nomante ĝin "provo silentigi sendependajn voĉojn en Srilanko ". 

En la sama jaro, li ricevis la Premion Guillermo Cano de Monda Gazetarlibereco de UNESKO.

 Referencoj 

 Eksteraj ligiloj 

 Mortante por ĵurnalismo: Lasantha Wickrematunge de Srilanko: Time 
 "Kaj tiam ili venis por mi": lastaj vortoj de Lasantha Wickrematunge UNESCO
 Letero de la TomboNew York Times

Kategorio:Srilankaj ĵurnalistoj
Kategorio:Murditaj ĵurnalistoj